Die '''Apollo-maanlander''' was die landingstuig van die [[Apollo-program|Apollo-ruimtetuig]] wat gebou is om met twee persone op die [[maan]] te kan land en ook weer veilig te kan terugbring en met die Apollo-beheermodule te dok. Die maanmodule is deur ''Grumman Aircraft'' gebou. Dit is ontwerp vir maanwentel-koppelings en het bestaan uit 'n landing- en 'n opstyg-gedeelte. Die maanmodule is deur die beheermodule na 'n maan-wentelbaan vervoer. Nadat die maanmodule gebruik is, is daarvan ontslae geraak. Dit was ontwerp om slegs in die buitenste ruimte te kan werk en kon glad nie in die [[aarde]] se atmosfeer vlieg nie. Dit is die eerste voorwerp wat ontwerp is om slegs in 'n vakuum te werk. Dit is die enigste bemande vaartuig wat op 'n natuurlike voorwerp in die heelal geland het.